Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: 20 A 6/1990. (VI. 12.) KöHÉM rendelet 5. számú melléklete.
Paragraph Index: 579

5. Az oktató helyek feljogosításának személyi és tárgyi feltételei 5.1. Az oktató helynek rendelkeznie kell a tanfolyam tartásához szükséges személyi és tárgyi feltételekkel, megfelelõen képzett, felsõfokú-, mûszaki végzettségû szakoktatókkal, és legalább öt éves gépjármûjavító gyakorlattal rendelkezõ gyakorlati oktatókkal; az elméleti és gyakorlati oktatáshoz szükséges helyiségekkel, és az oktatáshoz szükséges eszközökkel (oktatási segédeszközök, mûszerek, jármûvek stb.). Az oktató egy idõben legfeljebb 16 szakembert oktathat. 5.2. A tanfolyam keretében az elméleti ismereteket a gyakorlatban is el kell sajátítani, be kell mutatni. A gyakorlati oktatáshoz az oktató helyen a szükséges mennyiségben kell lennie legalább a rendszeres környezetvédelmi felülvizsgálat végzéséhez szükséges valamennyi (az oktatás terjedelmének megfelelõen korszerû és régebbi), a feljogosítás iránti kérelemben megadott eszköznek és technológiának. Az eszközöknek az oktatásra való feljogosítás iránti kérelemben megadottakhoz képesti változását az oktatást végzõ köteles a változást követõen indítandó tanfolyamot megelõzõen, de legkésõbb 30 napon belül bejelenteni a területi közlekedési felügyeletnek. 5.3. Az oktató helynek rendelkeznie kell az adott körben szükséges valamennyi (legújabb és régebbi) technológiai adattal és információval, amelyet köteles a technika állásának megfelelõen folyamatosan korszerûsíteni. 2002/91. szám 5.4. Az oktatásra feljogosított tevékenységét a közlekedési felügyelet rendszeresen és véletlenszerûen ellenõrzi. A rendszeres ellenõrzés az 5.1.—5.3. pontokban foglalt feltételek teljesítésre, a véletlenszerû ellenõrzés egy-egy tanfolyam keretében az 5.2. és 5.3. pontban elõírtak rendelkezésre állására, az elõírt órák megtartására, az ezek keretében végzett oktatás minõségére és a tanfolyam rendjére terjed ki. 5.5. Amennyiben az ellenõrzés során megállapítást nyer, hogy az oktató szervezet nem biztosítja az 5.1.—5.3. pontokban elõírt feltételeket, a feljogosítást a területi közlekedési felügyelet a feltételek biztosításáig felfüggeszti. A tárgyi hiányosságok miatt öt éven belüli háromszori felfüggesztés, vagy a 7.2. pontban elõírt órák ismétlõdõ meg nem tartása esetén a feljogosítás visszavonható.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes